इसे सुललित कथा बनाने का श्रेय जाता है मलिक मुहम्मद जायसी को जिन्होंने लगभग ढाई सदी बाद मेवाड़ के राजा रत्नसेन और सिंहल की राजकुमारी पद्मावती की प्रेमकथा पद्मावत महाकाव्य में लिख दी, दूत के रूप में एक तोता हीरामन और ब्राह्मण राघव चेतन वर्णित कर दिया. यह महाकाव्य कालजयी हो गया है, अतः इसकी चर्चा आवश्यक नहीं. सन् 1540 के इस काव्य के बाद चित्तौड़ की घटनाओं को अपभ्रंश आदि भाषाओं में अनेक कवियों ने निबद्ध किया.